કોઈ યે કૈસે બતાયે કી વો તન્હા ક્યું હૈ.....જગજીતસિંહના મધુર અવાજમાં ગવાયેલી અર્થ ફિલ્મની ગઝલ લોકપ્રિય છે. એક્સ્ટ્રા મેરિટલ અફેરની વાત અર્થ ફિલ્મમાં છે. પતિ બીજી સ્ત્રીના પ્રેમમાં પડે છે અને પત્નીને એકલતા અકળાવે છે. રિજેકશન અને એકલતા બે સમાંતર પાટા પર અનુભવાતી લાગણીઓ છે. બાળકો મોટા થઈને વિદેશ જતા રહ્યા હોય કે પછી પોતાના સંસારમાં મશગૂલ હોય તો પણ એકલતા લાગી શકે. માતાપિતા વ્યસ્ત હોય પૈસા કમાવવામાં તો બાળકોને પણ એકલતા લાગી શકે. પતિ કે પત્ની મૃત્યુ પામી હોય તો જીવીત પાત્રને એકલતા લાગી શકે.